text: Cléomadès moult honnoroit
   Sa mere, dont il avoit droit ;
   Car cil qui honneure sa mere
   PageV02P186
   Et qui obéist son pere, 
   Fait Dieu honneur et lui aussi. 
   Sages est qui le fait ainsi, 
   Et qui autrement le fera 
   Trop à tart s'en repentira ; 
   Car on ne puet trop honnorer 
   Pere et mere, ne trop amer. 
   Cléomadès riens ne feïst 
   chose qui apartenist 
   Que sa mere savoir deüst, 
   K'ainçois que il empris l'eüst, 
   Que à sa mere n'en parlast 
   Pour savoir que ele en loast. 
  